Nõukogudeaegsete monumentide väärtust võib hinnata nii sümboolsel, dokumentaalsel kui kunstilisel tasandil. Pargi eesmärgiks on anda monumentidele uus, neutraalne  kontekst, mis aitab avada totalitaarse riigi ajalugu ning mõista nõukogude ühiskonna ideoloogilisi aluseid ja meetodeid.    Väljapanek kujundatakse Maarjamäe lossi taga asuvale platsile ühe osana uuest muuseumipargist. Sisuliselt on tegemist vabaõhuekspositsiooniga, mis lahendatakse avatud fondi põhimõttel. Monumendid eksponeeritakse konserveerituna, säilitades nende praegune seisukord koos objekti sekundaarse informatsiooniga (näit objektilt on eemaldatud detailid, lisatud graffiti jmt).    Maarjamäe lossi pargi regenereerimise kaudu toimub kogu Maarjamäe piirkonna taaselustamine, mis kujundab Pirita tee äärde uue, looduslikult ning kultuuriliselt tähendusrikka paiga. Ka 1975. aastal valminud Maarjamäe memoriaal omandab selle protsessi käigus uue tähendusvälja, haakudes üksteist täiendades nii Maarjamäe lossi    20. sajandi ajaloo väljapaneku kui nõukogudeaegse monumentaalskulptuuri väliekspositsiooniga.    2008. aasta seisuga on pargis järgmised monumendid:    • Stalin    Autor teadmata, 1940. aastate lõpp    Algselt olnud Tallinnas, Balti jaama vastas asunud haljasalal    Maha võetud 1953, ajaloomuuseumi jõudis 1990    • Lenin    Autorid: G. Pommer, A. Vomm, F. Sannamees, M. Port, 1952    Algselt olnud Tartus, Riia mnt ja Võru tn ristumiskohal, EPA peahoone ees    Maha võetud 1990, ajaloomuuseumi jõudis 2005    • Jevgeni Nikonov    Autorid: E. Haggi, H. Karro, 1960    Algselt olnud Tallinnas, Kadrioru pargis, Russalka läheduses        • Mihkel Aitsami, Rudolf Imbergi ja Jüri Kalmuse mälestussammas   Monument: A. Eskel, 1961    Algselt olnud Kadrioru pargis    Alates 1990.aastate algusest oli Kadrioru pargis pikali lükatuna, ajaloomuuseumi jõudis 2008        • Leen Kullmann    Autor: E.  Rebane, 1972    Algselt olnud Tartus, Vanemuise tn 33 hoone ees    Ajaloomuuseumi jõudis 2007        • 1924. aasta 1. detsembri ülestõusu monument    Autorid: M. Varik, A. Murdmaa, 1975    Algselt olnud Tallinnas, Balti jaama vastas asunud haljasalal        • Johannes Raudmets    Autorid: E. Kirs, G. Valdre, 1975    Algselt olnud Paide linnapargis    Maha võetud 2007,  ajaloomuuseumi jõudis 2007        • Mihkel Aitsam    Autor: E. Taniloo, 1976    Algselt olnud Vana-Vigala Tehnika- ja Teeninduskooli juures    Ajaloomuuseumi jõudis 2008        • Lenini pronkspea    Autor: T. Maarand, 1970. aastate lõpp    Algselt olnud Jõhvi vanas kultuurimajas    Ajaloomuuseumi jõudis 2007        • Aleksander Kukk ja August Kork    Autorid: E. Haggi, R. Tomingas, 1981    Algselt olnud Tartus, Riia tn 23 hoone ees    Ajaloomuuseumi jõudis 2007        • Jakob Palvadre    Autor: E. Kirs, 1981    Algselt olnud Valga linnaväljakul    Maha võetud 1991, ajaloomuuseumi jõudis 2008        • Viktor Kingissepp   Autor: M. Varik, 1987    Algselt olnud Kuressaare linnaplatsil    Maha võetud 1989, ajaloomuuseumi jõudis 2007        • Fritz Behn    Algselt olnud Tallinnas, Retke tee 22 majade vahel    Maha võetud 2008, ajaloomuuseumi jõudis 2008        • Lenini marmorpea    Monument: M. Varik, välja raius Vello Alurand, 1987 (1988)    Polnud avalikult eksponeeritud    Ajaloomuuseumi jõudis 2008        • Lembit Pärn, monumendi alus    Alus: M. ja J. Olep    Büst: Arseni Mölder (Okupatsioonide muuseumis)    Oli Kadrioru Pargi käes hoiul, ajaloomuuseumi jõudis 2008